Kent-State-Massaka

Bam **Kent-State-Massaka** (Englisch *Kent State Shootings*, *Kent State Massacre*) san am 4. Mai 1970 an da *Kent State University* z Amerika via Schdudendn daschossn und neine schwa valezd ling blim, ois d Nazionoigaad vo Ohio af unbewaffnade Leid gfeiat hod. De Schdudendn hom gegan *Vietnamgriag* demonztriad kobt. Bis heid hod se neamd dafia voantwoatle zoagt.

## Voagschicht
Auslesa vo de massifn Broteste is de amerikanische Eimarsch z Kambodscha am 25. Aprui 1970 gwen, obwoi da *Bräsident Nixon* an „anschtändign Friedn“ voschbrocha kobt hod. S Zui vo da Inwasion is gwen, "*Vanichtung oia duat vaschdecktn Vietkong - Kämpfa*".

Draafhi is iwaroi brotestiat woan, aran da Uniweasität z Kent. Wei se no da Buagamoasda vo Kent gfoachdn hod, hodaran Ausnamzuastand eaklead und an domoign Gouverneur *Jim Rhodes* ogruafa, der no glei d Nazionoigaad gschickt hod. Am 2. Mai is s Gebeide voum *Reserve Officer Training Corps* diaggad am Campus dabrennt gwen.

## s Massaka

Am 4.&nbsp;Mai woit d Nazionoigaad a Demonstrazion, de ned gnemigt gwen is, mim Tränengas aflesn, wos ea owa ned hiekaut hod. No hom se a bo Gaadistn afa Beagal zruckzong und afamoi ogfangt afd Leid zan schiassn, one das sejm ogriffa woan san, sogts FBI schbada. In 13 Sekundn homs mindasdns 67 Moi gschossn, a bo hom era achtschissigs Magazin ausse gfeiad. Via Doude hods gem, *Allison Krause*, *William Knox Schroeder, Sandy Scheuer* und an *Jeffrey Miller*, oan Kwerschnittsglähmdn (Dean Kahler) und no acht weidare Valezde. Oi Opfa san mera wia 100 Meta weg und goned bedeiligt gwen, aa de via doudn san im Duachschnid 110 Meta vo de Schizn weg, umbrochd woan.

## Auswiakunga

Des Massaka hod nazionoi und intanazionoi grouße Broteste ausglest. Z Amerika sejm is zan gräßtn Schdudentnschdreik in da Gschicht, mid za. acht Milliona Teinäma kumma. Mera Hundat Uniweasitätn, Houschuin, High Schools und aa Grundschuin san zeidwei zuagmochd gwen. Bolitische Schpoitunga in da Bevejkarung san duachs Massaka no diafa woan, da intanazionoie Widastand hod se radikalisiad kobt.

A bo Hundat Aungzaing, Fotos, Ton- und Fuimafnam dokumentian de Areignisse, owa bis heid hods no koa oanzige Vauateilung gem.

Da Neil Young hod glei nom Massaka s Liadl *Ohio* fia Crosby, Stills, Nash & Young (1970, CSNY, US-Charts # 14) gschrim, *The World Today* voum John Lee Hooker und *Alan Wilson* vaoawat emfois des Gschänis. Da *Harvey Andrews* hod  1972 s  Liadl  *Hey Sandy *vaeffadlichd wos vo da Schiaßarei handlt. 2007 hod de Band Tomorrow s Liadl *The Tragedy of Jeffrey Miller *gschrim wos aa vo de domoign Areignisse beeiflusst wiad.

## Literatur
* Scott L. Bills: *Kent State/May 4. Echoes Through a Decade.* Kent State University Press, Kent OH 1988, ISBN 0-87338-360-5 (eingeschränkte Online-Version (Google Books)).
* Udo Sautter: *Lexikon der amerikanischen Geschichte.* C. H. Beck, München 1997, ISBN 3-406-39294-6 (*Beck'sche Reihe* 1194), ().
* Bud Schultz, Ruth Schultz: *The Price of Dissent. Testimonies to Political Repression in America.* University of California Press, Berkeley CA u. a. 2001, ISBN 0-520-22402-7, S. 347 ().

## Im Netz
* The Kent State university Investigation (FBI-Report)
* The May 4 Shootings At KSU: The Search For Historical Accuracy
* WDR-Doku: Vier Tote in Ohio – ein amerikanisches Trauma
* Artikel über das Kent-State-Massaker in der Rubrik ''einestages'' auf Spiegel Online (mit Fotostrecke; abgerufen am 4. Mai 2010)
* May 4 Movement for truth & justice at Kent State

## Beleg